**Pædagogisk Idræt - Aktivitetsovervejelser, mål og evaluering**

|  |  |
| --- | --- |
| Personale: Käthe og PiaDato: | Børnegården i OllerupDeltagere: Storegruppe |
| **Mål:**Hvad vil du opnå (læringsmulighed)Præciser målet ved et kryds og konkretiser det med flere ord i beskrivelsen.* Fysisk
* Psykisk
* **Social**
* Kognitiv
 | Beskrivelse:Vi ønsker igennem aktiviteten at have fokus på det sociale børn imellem. Vi vil få børnene til at opdage hinanden på en positiv måde. Vi vil sætte ord på “Se x maler lige som dig, hvor hyggeligt I maler sammen”. Vi ønsker særligt at have fokus på , at de andre børn i gruppen får et mere positivt syn på Arthur (navn opdigtet), og dermed invitere ham ind i legene.  |
| **Middel:** Aktivitetens navn: mudder malingBeskrive elementer af Idræt:Leg:Bevægelse: | Beskrivelse af aktiviteten:Vi skal sammen lave vores egen mudder maling, som vi skal male med på staffelier. Vi skal sammen finde ting i naturen, som vi kan bruge til at male med. Vi deler med hinanden og lader os inspirere af hinandens malerier.  |
| **Metode:** **Foran:** rollemodel, viser hvordan**Ved siden af:** deltagende**Bagved:** Viser omsorg, ser, støtter og iagttager | Beskrivelse af metoden:Vi voksne starter med at gå foran og vise børnene hvad vi skal lave. I løbet af aktiviteten er vi voksne ved siden af, samtidig med at vi er opmærksomme på, at støtte og guide, når der er brug for det. |
| **Niveau:** Hvordan kan børnene deltage på forskellige niveauer i samme aktivitet? | Beskrivelse af niveau:Vi vil forsøge at få alle børn med i aktiviteten, og er opmærksomme på, at justere på aktiviteten, så alle kan være med og føle sig som en del af fællesskabet i gruppen. |
| **Progressioner**Hvordan kan aktiviteten justeres op og ned? | Beskrivelse af progressioner:* Vi kan bruge mange forskellige redskaber til at male med.
* Vi kan bruge vores fingre til at male med.
* Vi maler på papir, men kan også prøve at male på fliser
* Vi kan prøve at lave maling af andre ting i naturen, som f.eks. sand eller finde blomster, som også kan males med.

  |
| **Pædagogiske bagdøre** (hvilke deltagelsesmuligheder er der for de forskellige deltagende børn) | Beskrivelse af de pædagogiske bagdøre:* børnene deltager på det niveau som de har lyst til. Hvis de kun har lyst til at deltage i at lave malingen eller kun vil male, gør de bare det. Vi støtter og hjælper dem, hvis der er behov for det og lader det være fuldstændig op til det enkelte barn, hvor meget de ønsker at være med til
 |
| **Formidling** **(**hvordan introduceres børnene til aktiviteten?)Verbal – visuel**Konvergent*** Instruktions metode
* Følg mig metode
* Styret igangsættelse metode

**Divergent*** **Opgave/problemløsningsmetode**
* **Ramme princip**
 | Beskriv jeres formidling:Vi går foran og viser børnene hvad vi skal lave, samtidig med at vi sætter ord på. Vi er opmærksomme på, ikke at bruge for mange ord og lader børnene få tingene i hænderne, samtidig med at vi viser og fortæller. |
| **Evaluering:**Lav en faglig vurdering af jeres gennemførelse af aktiviteten i forhold til opstillede mål, metode og formidling. | **Refleksion:** **Målet med at få øjnene op for hinanden på en positiv måde gik ret godt i den første del af aktiviteten. Da vi skulle lave vores egen mudder maling, gik vi sammen ned og gravede noget jord op i hver vores spand. Børnene hjalp hinanden med at dele jorden ud, så alle havde noget jord. Sammen sad vi omkring bordet og blandede jorden med vand, imens vi snakkede om, hvad vi skulle bruge det til bagefter. Alle smilede og så ud til at hygge sig ved at være en del af fællesskabet.** **Den anden del, hvor vi skulle male, blev alle børnene meget optaget og fokuseret på deres maleri. Bagefter snakkede vi om hinandens malerier, og børnene viste stolt sit kunstværk frem.****For at gøre legene endnu mere social, kunne vi prøve, at børnene skal lave et fælles maleri.** |

**Kernepunkter i arbejdet med Pædagogisk Idræt:**

**Pædagogisk Bagdør:** overvej altid inden en aktivitet hvordan børnene i den aktuelle målgruppe kan deltage i legen. En bagdør kan f.eks. være, at hvis man leger ”taxa” så har den der ”styrer” selvfølgelig åbne øjne, men det har den der er ”passager” også. Det ødelægger ikke legen, men gør, at alle kan deltage. I ”farver og ærteposer” kan de mindste blot samle og fordele poserne mens de store kan sørge for, at farverne kommer i de rigtige bøtter.

**De fire fokuspunkter/mål**

**Fysisk:**

Motorik, koordination, balance, kropskendskab, beherskelse, kropsbevidsthed, motoriske færdigheder, kondition, styrke, kropsudtryk, kropslig kommunikation, kropslige handleformer: øve, prøve, mestre mm.

**Psykisk:**

Selvværd, selvtillid, stabilitet, dannelse, selvindsigt, at turde, at ville, melde til og fra, positiv selvopfattelse, tage initiativ, give udtryk for følelser, tillid, vente på tur, problemløsning mm.

**Kognitiv/intellektuel:**

Kreativitet, sprog, overblik, tælle, forstå en meddelelse, erkendelse, forstå og acceptere regler/normer, omstillingsevne, evne til at reflektere, bruge hukommelsen/huske, kritisk tænkning, taktik, regler mm.

**Social:**

Respekt, accept, ansvar, adfærd, norm, indordne sig, være opmærksom, samarbejde, empati, medansvarlighed, forhandlingsevne, kommunikation, samarbejde, evne til at gå på kompromis, at føle sig solidarisk, empati, vise hensyn mm

**Idræt, leg og bevægelse:**

**Idræt:** Løb, spring, kast, færdigheder, konkurrence, kamp mm.

**Leg:** Universelle lege, regellege, rollelege mm.

**Bevægelse:** Sanser, motorik, rytme, kondition, puls, grundmotorik, grundlege mm.